Wat wil Ehrenreich bereik? | Maroela Media
'n Mens moet jou eintlik nie daaraan steur nie, en die gewraakte en belaglike stellings van die sekretaris van Cosatu in die Wes-Kaap is nie die papier werd waarop dit staan nie.
Tog, as niemand daarop reageer en op die belaglikheid daarvan wys nie, sal dit waarskynlik as 'n erkenning van die waarheid beskou word.
Ek is oortuig dat die minister van sport tjoepstil daaroor sal wees. Ek weet nie of Saru daarop sal reageer nie (hulle moes hom Woensdag al in die bek geruk het), maar om onwaarhede te verkondig, is nie die papier werd waarop dit staan nie. Tog het hy reeds gans te veel blootstelling daaroor gekry.
Wou hy net reaksie uitlok, wou hy die bloeddruk opjaag, 'n wig indryf en rugby-ondersteuners nog kwater maak?
Ehrenreich beweer dat die wit spelers in die eerste twee toetse teen Ierland die Bokke wóú laat misluk het, en dat hulle selfs "sabotasie pleeg" om die afrigter Allister Coetzee te laat misluk.
Watter spelers? Warren Whiteley, Ruan Combrinck, Julian Redelinghuys? Wat van Lwasi Mvovu, Frans Malherbe, Beast Mtawarira, Duane Vermeulen en Siya Kolisisi? En sommer al die ander?
Ehrenreich beweer lede van die Springbokke wat Cosatu voorheen sou genader het om transformasie in die nasionale groep te ondersoek, nou weer "aangedui" het dat wit spelers die afrigter wil laat misluk.
Noem hulle, stel hulle dan aan kaak!
Dan moet oorsese spelers nie gekies word nie, sê hy. maar wat sou hy gesê het as Bryan Habana nie by die sewesspan betrek was nie?
M-Net moet ook nie toegelaat word om rugby te oorheers nie. Toetse moet deur die SAUK uitgesaai word (dit word reeds gedoen, al is die uitsending 'n uur of wat later) en M-Net moet dit in oop tyd uitsaai. Watter oop tyd? En waar gaan die geld vir die SAUK-uitsendings vandaan kom?
Coetzee moet ook in staat gestel word om 'n nuwe styl te ontwikkel soos dit in die Suidelike Halfrond gespeel word. Speel die Lions nie al jare lank so nie? Sluit hy die Wallabies en Poemas hierby in?
Agge nee wat, hoe gouer 'n mens daarvan vergeet, des te beter.
Ag Toetie kies tog asseblief vir Tony op haker sodat hy ook `n bietjie kan voel hoe voel dit in die voorry.
Wonder net wat weet hy van rugby
Tony net so OMSTREDE soos Hlaudi vani SABC en Prof. J. Jansen.
Ha ha ha goed gesê! !!!
Hierdie ou gaan gal af oor n rugbyspan terwyl die plekke wat deur ANC en cosatu geregeer word afbrand en mense sterf. Op watse vlak is hy. Hoekom gaan praat hy nie liewer met hierdie mense nie en probeer oplossings vind. Dis tog nie wit mense wat so breek steel en brand nie.sy eie mense